CELEX: 32016D0396
Language: sk
Date: 2016-03-15 00:00:00
Title: Rozhodnutie Politického a bezpečnostného výboru (SZBP) 2016/396 z 15. marca 2016 o vymenovaní veliteľa misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) a o zrušení rozhodnutia (SZBP) 2015/173 (EUTM Somalia/1/2016)

18.3.2016   
            
            
               SK
            
            
               Úradný vestník Európskej únie
            
            
               L 73/99
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2016/396
   z 15. marca 2016
   o vymenovaní veliteľa misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) a o zrušení rozhodnutia (SZBP) 2015/173 (EUTM Somalia/1/2016)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na rozhodnutie Rady 2010/96/SZBP z 15. februára 2010 o vojenskej misii Európskej únie na podporu výcviku bezpečnostných síl Somálska (1), a najmä na jeho článok 5,
   keďže:
   
               (1)
            
            
               Podľa rozhodnutia 2010/96/SZBP je Politický a bezpečnostný výbor (ďalej len „PBV“) poverený v súlade s článkom 38 Zmluvy o Európskej únii prijímať príslušné rozhodnutia týkajúce sa politickej kontroly a strategického usmerňovania misie EUTM Somalia vrátane rozhodnutí o vymenovaní veliteľa misie EÚ.
            
         
               (2)
            
            
               PBV prijal 3. februára 2015 rozhodnutie (SZBP) 2015/173 (2), ktorým sa vymenúva brigádny generál Antonio MAGGI za veliteľa misie EÚ pre EUTM Somalia.
            
         
               (3)
            
            
               Taliansko 9. februára 2016 navrhlo vymenovať za nového veliteľa misie EÚ pre EUTM Somalia brigádneho generála Maurizia MORENU, ktorý vo funkcii nahradí brigádneho generála Antonia MAGGIHO.
            
         
               (4)
            
            
               Vojenský výbor EÚ 24. februára 2016 odporučil, aby PBV za veliteľa misie EÚ pre EUTM Somalia vymenoval brigádneho generála Maurizia MORENU, ktorý vo funkcii nahradí brigádneho generála Antonia MAGGIHO od 21. marca 2016.
            
         
               (5)
            
            
               Rozhodnutie (SZBP) 2015/173 by sa malo zrušiť.
            
         
               (6)
            
            
               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami,
            
         PRIJAL TOTO ROZHODNUTIE:
   Článok 1
   Brigádny generál Maurizio MORENA sa týmto vymenúva za veliteľa misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) od 21. marca 2016.
   Článok 2
   Rozhodnutie (SZBP) 2015/173 sa zrušuje.
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 15. marca 2016
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 44, 19.2.2010, s. 16.
   
      (2)  Rozhodnutie Politického a bezpečnostného výboru (SZBP) 2015/173 z 3. februára 2015 o vymenovaní veliteľa misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) a o zrušení rozhodnutia EUTM Somalia/1/2013 (EUTM Somalia/1/2015) (Ú. v. EÚ L 29, 5.2.2015, s. 14).